Държавен вестник, бр. 71, 2021 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  71
застраховането, и да представи нов проект на 
годишен бюджет за одобрение на Комисията 
в 14-дневен срок от произнасянето на съвета 
на Гаранционния фонд. 
(9) След одобряване на преработения про­
ект на бюджет от Комисията, съответно след 
връщането му със задължителни указания 
по чл. 529, ал. 1 от Кодекса за застраховане­
то, съветът на Гаранционния фонд приема 
бюджета, без да може да го връща за ново 
преработване. 
(10) Когато през отчетната година, за която 
е одобрен от Комисията бюджет, възникнат 
непредвидени обстоятелства, налагащи ко­
рекция на бюджетните разходи, които не 
могат да се отложат за следващата година, 
управителният съвет на Гаранционния фонд 
изготвя и приема проект за изменение на 
одобрения бюджет. Алинеи 1 – 9 се прилагат 
съответно за процедурата по приемане на 
изменението в одобрения бюджет.
Раздел II
Годишен финансов отчет
Чл. 35. Гаранционният фонд представя 
годишния си финансов отчет в Комисията в 
сроковете по чл. 126, ал. 1, т. 1 от Кодекса 
за застраховането и го публикува на стра­
ницата си в интернет.
Чл. 36. (1) Заедно с годишния финансов 
отчет външният одитор по чл. 8, ал. 1 про­
верява и заверява и годишните справки, до­
клади и приложения на Гаранционния фонд. 
(2) Лицата, които имат материални ин­
тереси в Гаранционния фонд, различни от 
тези на увредено лице, или са служители 
или представители на Гаранционния фонд, 
не могат да участват в одита му.
Раздел III
Фондове и средства на фондовете
Чл. 37. (1) Управителният съвет организи­
ра събирането на средствата във фондовете 
по чл. 521, ал. 1 от Кодекса за застрахова­
нето, като: 
1. по задължителна застраховка „Граж­
данска отговорност“ на автомобилистите 
изчислява дължимите суми спрямо всеки 
застраховател на базата на данните от регис­
търа на застрахователните полици по чл. 6, 
ал. 1 и 2 от Наредба № 54 от 30.12.2016 г. за 
регистрите на Гаранционния фонд за обмена 
и защитата на информацията и за издаването 
и отчитането на задължителните застраховки 
по чл. 461, т. 1 и 2 от Кодекса за застрахо­
ването (ДВ, бр. 7 от 2017 г.) (Наредба № 54);
2. по задължителна застраховка „Злопо­
лука“ на пътниците изчислява дължимите 
суми спрямо всеки застраховател на базата 
на данните от регистъра на застрахователни­
те полици по чл. 6, ал. 3 от Наредба № 54; 
3. по застраховките по чл. 563, ал. 2, т. 1 
и 2 от Кодекса за застраховането изчислява 
дължимите суми спрямо всеки застраховател 
на базата на данни, предоставени от Коми­
сията на основание чл. 525, ал. 1 от Кодекса 
за застраховането. 
(2) Управителният съвет отправя искане 
за информация по ал. 1, т. 3 до Комисията 
съгласно образец, приложение към този пра­
вилник, и при необходимост отправя искане 
за допълнителна информация. 
(3) При изчисляване на сумите по ал. 1, 
т. 3 се спазват следните правила: 
1. когато едно лице е застраховано с един 
договор, независимо дали индивидуален или 
групов, за него се дължи една вноска;
2. когато едно лице е застраховано с 
повече от един договор, независимо дали 
индивидуален или групов, за него се дължат 
толкова вноски, колкото са застраховател­
ните договори, по които то е застраховано;
3. когато едно лице е застраховано по 
застраховка в полза на трето лице, в това 
число и по договор в полза на кредитор, 
базата за определяне на вноската е броят 
на лицата, върху чиито живот, здраве или 
телесна цялост е застраховано лицето, което 
е титуляр на правата по застраховката, като 
по тези договори вноска се дължи за всяко 
лице, върху чийто живот, здраве или телесна 
цялост е сключена застраховката;
4. когато с един застрахователен договор е 
предвидено покритие както по рискова, така 
и по друга застраховка по раздел І от при­
ложение № 1 на Кодекса за застраховането, 
се дължи вноската по чл. 563, ал. 2, т. 2 от 
Кодекса за застраховането, освен в случаите, 
когато е определена в процентно изражение 
от размера на дължимата годишна премия 
и размерът на така определената вноска за 
всяко лице, застраховано с договор с комби­
нирано покритие (рисково и друго покритие), 
е по-нисък от вноската по чл. 563, ал. 2, т. 1 
от Кодекса за застраховането, като в тези 
случаи се дължи вноската по чл. 563, ал. 2, 
т. 1 от Кодекса за застраховането;
5. когато договорът осигурява покритие по 
отношение на едно лице за съответна година, 
се дължи вноска за лицето, независимо дали 
е събрана застрахователна премия. 
(4) След извършване на съответните из­
числения по ал. 1 – 3 управителният съвет 
информира съответния застраховател и Ко­
мисията за определения размер на вноските 
и за начина, по който е получен резултатът. 
(5) Застраховател може да възрази срещу 
определения размер на вноската в срок до 
7 дни от получаване на информацията по 
ал. 4, като управителният съвет се произ­
нася окончателно с мотивирано решение по 
изразените възражения в срок до 7 дни от 
тяхното получаване.